Diari Oficial de la Generalitat Valenciana


Sumari del DOGV 9849, del 15-05-2024 (2024/4009)

RESOLUCIÓ de 22 d'abril de 2024, del conseller d'Educació, Universitats i Ocupació, d'inclusió en el pressupost de 2024 del projecte d'inversió QR270, «Equipament i reposició edificis administratius», en el capítol VI del subprograma 322C09, Administració i coordinació general.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4009


Data del document
:   22-04-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 d'abril de 2024, del conseller d'Educació, Universitats i Ocupació, d'inclusió en el pressupost de 2024 del projecte d'inversió QR270, «Equipament i reposició edificis administratius», en el capítol VI del subprograma 322C09, Administració i coordinació general. [2024/4009]  
En el pressupost de Labora, aprovat per la Llei 9/2022, de 30 de desembre, de pressupostos de la Generalitat per a l'exercici 2023, constava el projecte d'inversió QR270, «Equipament i reposició edificis administratius», per a l'atenció de les necessitats ordinàries d'adquisició d'equipament inventariable que es produïxen durant l'any, derivades del normal funcionament de l'organisme i de les seues seus territorials, i que permeten el desenvolupament de l'activitat i les funcions encomanades per la seua norma de creació.  
Al no arreplegar el pressupost de Labora, aprovat per la Llei 8/2023, de 27 de desembre, de pressupostos de la Generalitat per a l'exercici 2024, el projecte d'inversió esmentat, el secretari autonòmic d'Ocupació, director general de Labora, proposa la modificació pressupostària que consistix en la inclusió en el pressupost del projecte d'inversió QR27, «Equipament i reposició edificis administratius», en el capítol VI, «Inversions reals», del subprograma 322C09, Administració i coordinació general, per a atendre les noves necessitats associades al funcionament operatiu dels serveis i la inversió de reposició, així com la seua determinació en diferents subconceptes econòmics.  
  
Vist l'informe de la Intervenció Delegada en Labora, de data 11 d'abril de 2024, segons el que es disposa en l'article 39 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.4, 24) i 26.1.a) de la Llei 8/2023, de 27 de desembre, de pressupostos de la Generalitat per a l'exercici 2024, i els articles 27.2 de Decret 77/2019, de 7 de juny, del Consell, de regulació del procediment de gestió del pressupost de la Generalitat, el Decret 216/2020, de 29 de desembre, del Consell, d'aprovació del Reglament d'organització i règim jurídic de Labora Servei Valencià d'Ocupació i Formació; l'article 106 de Llei 27/2018, de 27 de desembre, en el qual es modifica el punt 1 del capítol I de la Llei 3/2000, de 17 d'abril, per la qual es crea Labora Servei Valencià d'Ocupació i Formació; el Decret 12/2023, de 20 de juliol, del president de la Generalitat, pel qual determina les secretàries autonòmiques de l'Administració del Consell, i en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Aprovar la modificació pressupostària que consistix en la inclusió en el pressupost de 2024 de Labora del projecte d'inversió QR270, «Equipament i reposició edificis administratius», dins del capítol VI, «Inversions reals» del subprograma pressupostari 322C09, Administració i coordinació general, finançat amb fons de la Generalitat.  
  
  
València, 22 d'abril de 2024.- El conseller d'Educació, Universitats i Ocupació: José Antonio Rovira Jover.